Journalist Navin Das son Manish Anurag death before falling in water; 2 friends hid in another hotel | ହୋଟେଲ୍ ସାଉଥ୍ ସିଟିରେ ପାର୍ଟି ସରିବା ପରେ ସେଠାରୁ ଚାରି ଜଣ ସାଙ୍ଗଙ୍କ ସହ ମନୀଷ ବାହାରକୁ ଆସିଥିଲେ । ତା' ପରେ ତାଙ୍କର ହତ୍ୟା ହୋଇଯିବା ପରେ ଦୁଇ ଜଣ ସାଙ୍ଗ ଭୋର୍ ୟୁନିଟ-୪ରେ ଥିବା ହୋଟେଲ୍ ସ୍ୱାଗତ ପ୍ୟାଲେସରେ ଆସି ରହିଥିଲେ ।
Share this:
ଭୁବନେଶ୍ୱରଃ ବରିଷ୍ଠ ସାମ୍ବାଦିକ ନବୀନ ଦାସଙ୍କ ପୁଅ ମନୀଷ ଅନୁରାଗଙ୍କ ମୃତ୍ୟୁ ରହସ୍ୟ ଧୀରେ ଧୀରେ ଖୋଲୁଛି । ତାଙ୍କୁ ତାଙ୍କ ସହ ହୋଟେଲରେ ଥିବା ତାଙ୍କ ସାଙ୍ଗମାନେ ହିଁ ହତ୍ୟା କରିଥିବା ସନ୍ଦେହ କରାଯାଉଛି । ତାଙ୍କ ମୃତ୍ୟୁ ପଛର କାରଣ ତାଙ୍କର ବନ୍ଧୁମାନଙ୍କ ମଧ୍ୟରେ ହଠାତ୍ ବଚସା ବୋଲି ପୋଲିସର ତଦନ୍ତରୁ ଧୀରେ ଧୀରେ ସ୍ପଷ୍ଟ ହେବାକୁ ଲାଗିଛି ।
ସେଦିନ ଚାରି ଚାରି ଜଣ ସାଙ୍ଗଙ୍କ ସହ ହୋଟେଲ୍ ବିଲକୁ ନେଇ ମନୀଷଙ୍କ ବିବାଦ ହୋଇଥିଲା । ସେହି ବଚସା ପରେ ସେମାନେ ମନୀଷଙ୍କୁ ହତ୍ଯା କରି ପ୍ରମାଣ ନଷ୍ଟ କରିବା ପାଇଁ ତାଙ୍କ ମୃତ ଦେହକୁ ପୋଖରୀରେ ଫିଙ୍ଗି ଦେଇଥିବା ସନ୍ଦେହ କରାଯାଉଛି । ମନୀଷଙ୍କ ମୃତ୍ୟୁ ପରେ ତାଙ୍କର ଦୁଇ ଜଣ ସାଙ୍ଗ ଭୁବନେଶ୍ୱର ୟୁନିଟ-୪ରେ ଥିବା ହୋଟେଲ ସ୍ୱାଗତ ପ୍ୟାଲେସରେ ଆସି ଲୁଚି ରହିଥିବା ନେଇ ବି ପ୍ରମାଣ ମିଳିଛି ।
ଅକ୍ଟୋବର ୯ ତାରିଖ ବିଳମ୍ବିତ ରାତିରେ ପାତ୍ରପଡ଼ାରେ ଥିବା ହୋଟେଲ ସାଉଥ ସିଟିରେ ପାର୍ଟି ସରିବା ପରେ ବିଲ୍ ପାଇଁ ସାଙ୍ଗମାନଙ୍କ ସହ ମନୀଷଙ୍କ ବଚସା ହୋଇଥିଲା ବୋଲି କୁହାଯାଉଛି । ତା' ପରେ ମନୀଷ ବାପା ନବୀନ ଦାସଙ୍କୁ ଫୋନ୍ କରି ଟଙ୍କା ମାଗିଥିଲେ । ନବୀନ ଦାସ ଟଙ୍କା ପଠାଇଥିବା ତାଙ୍କ ଟ୍ରାଞ୍ଜାକ୍ସନ୍ ସ୍କ୍ରିନସଟରୁ ପ୍ରମାଣିତ ହୋଇଛି । ଟଙ୍କା ଦେବା ପରେ ହୋଟେଲରୁ ବାହାରକୁ ଆସିଥିଲେ ପାଞ୍ଚ ଜଣ ସାଙ୍ଗ । ପ୍ରଥମେ ଚାରି ଜଣ ହୋଟେଲରୁ ପଦାକୁ ଆସିଥିବା ବେଳେ ପଛରେ ଆସିଥିଲେ ମନୀଷ ।
କୁହାଯାଉଛି ଯେ କିଛି ବାଟ କାରରେ ସମସ୍ତେ ଆସିବା ପରେ ରାସ୍ତା କଡ଼ରେ ପୁଣି ହୋଇଥିଲା ବଚସା । ଉତ୍କ୍ଷିପ୍ତ ହୋଇ ସେଠାରେ ଚାରି ଜଣ ସାଙ୍ଗ ମନୀଷଙ୍କୁ ମାଡ଼ ମାରିଥିଲେ । ଫଳରେ ରାସ୍ତା କଡ଼ରେ ତାଙ୍କର ମୃତ୍ୟୁ ହୋଇଥିଲା ବୋଲି କୁହାଯାଉଛି । ତା'ପରେ ମନୀଷଙ୍କ ମୃତ ଦେହକୁ କାର୍ ଭିତରେ ଆଣି ପୋଖରୀରେ ଫିଙ୍ଗି ଛୁ ମାରିଥିଲେ ସେହି ଚାରି ଜଣ ସାଙ୍ଗ ।
ଏହା ବି ପଢ଼ନ୍ତୁ | ଏହି BJP ନେତାଙ୍କ ଘରେ ୫ ଜଣ ଅଛନ୍ତି, ହେଲେ ସେ ନିର୍ବାଚନ ଲଢ଼ି ମାତ୍ର ଗୋଟିଏ ଭୋଟ୍ ପାଇଲେ!
ସେମାନଙ୍କ ଭିତରୁ ଦୁଇ ସାଙ୍ଗ -- ମୃତ୍ୟୁଞ୍ଜୟ ମିଶ୍ର ଓ ଦିନେଶ ମହାପାତ୍ର - ରବିବାର ଭୋର୍ ୫ଟା ୩୦ରେ ୟୁନିଟ-୪ରେ ଥିବା ହୋଟେଲ୍ ସ୍ୱାଗତ ପ୍ୟାଲେସକୁ ଆସିଥିଲେ । ସେଠାରେ ଦୁଇଟି ରୁମ୍ ନେଇ ରହିଥିଲେ ସେମାନେ । ସନ୍ଧ୍ୟା ସାଢ଼େ ୫ଟା ବେଳେ ସୋହି ହୋଟେଲରୁ ଚେକ୍-ଆଉଟ୍ କରିଥିବା ହୋଟେଲର ରେଜିଷ୍ଟର୍ ଓ ସି.ସି.ଟି.ଭି. କ୍ୟାମେରାରୁ ଜଣା ପଡ଼ିଛି ।
ଏବେ ପୋଲିସ ମୃତୁଞ୍ଜୟ ମିଶ୍ର, ଦିନେଶ ମହାପାତ୍ର, ହିମାଂଶୁ ନାୟକ ଓ ଅମ୍ରିତ ରାଉତଙ୍କୁ ଅଟକ ରଖି ପଚରାଉଚରା କରୁଛି । ଏମ୍ସରୁ ଆସିବାକୁ ଥିବା ମନୀଷଙ୍କ ପୂର୍ଣ୍ଣାଙ୍ଗ ପୋଷ୍ଟମୋଟର୍ମ ରିପୋର୍ଟକୁ ଅପେକ୍ଷା କରାଯାଉଛି । ଶ୍ୱାସରୁଦ୍ଧ ହୋଇ ମନୀଷଙ୍କ ମୃତ୍ୟୁ ହୋଇଥିବା ନେଇ ପ୍ରାଥମିକ ଶବ ବ୍ୟବଚ୍ଛେଦ ରିପୋର୍ଟରେ ଆସିଥିଲା । ତା' ସହ ପାଣିରେ ପଡି଼ବା ପୂର୍ବରୁ ମନୀଷଙ୍କ ମୃତ୍ୟୁ ହୋଇଥିଲା ବୋଲି ବି ସ୍ପଷ୍ଟ କରିଥିଲା ଏମ୍ସର ଡାକ୍ତରୀ ଟିମ୍ ।
ହୋଟେଲ୍ ସ୍ୱାଗତ ପ୍ୟାଲେସର ମ୍ୟାନେଜର୍ କହିଛନ୍ତି ଯେ ତାଙ୍କ ହୋଟେଲରେ ରହିଥିବା ମନୀଷଙ୍କ ସାଙ୍ଗମାନଙ୍କର ପରିଚୟ ଡକ୍ୟୁମେଣ୍ଟ ଓ ସି.ସି.ଟି.ଭି. ଫୁଟେଜ୍ ଆଦି ସବୁ ତଥ୍ୟ ପୋଲିସକୁ ଦେଇ ସେ ତଦନ୍ତରେ ପୂରା ସହଯୋଗ କରିବେ ।
ନ୍ୟୁଜ୍ ୧୮ ଓଡ଼ିଆରେ ବ୍ରେକିଙ୍ଗ୍ ନ୍ୟୁଜ୍ ପଢ଼ିବାରେ ପ୍ରଥମ ହୁଅନ୍ତୁ| ଆଜିର ସର୍ବଶେଷ ଖବର, ଲାଇଭ୍ ନ୍ୟୁଜ୍ ଅପଡେଟ୍, ନ୍ୟୁଜ୍ ୧୮ ଓଡ଼ିଆ ୱେବସାଇଟରେ ସବୁଠାରୁ ନିର୍ଭରଯୋଗ୍ୟ ଓଡ଼ିଆ ଖବର ପଢ଼ନ୍ତୁ ।
CNN name, logo and all associated elements ® and © 2017 Cable News Network LP, LLLP. A Time Warner Company. All rights reserved. CNN and the CNN logo are registered marks of Cable News Network, LP LLLP, displayed with permission. Use of the CNN name and/or logo on or as part of NEWS18.com does not derogate from the intellectual property rights of Cable News Network in respect of them. © Copyright Network18 Media and Investments Ltd 2016. All rights reserved.
